EU vil indføre minimumskrav på telefonopdateringer

I et nyt forslag fra EU Kommisionen er der lagt op til strengere regler overfor telefonproducenterne. Bliver forslaget stemt igennem, så vil det betyde minimumskrav i forhold til opdatering af telefonens operativsystem samt sikkerhedsopdateringer.

Dette er forslaget fra EU Kommisionen

Tre års systemopdateringer

Fem års sikkerhedsopdateringer

Dernæst ønskes der indført regler om, at reservedele i form af batteri, skærm, kamera, opladningsport skal være tilgængelige i minimum fem år.

I skrivende stund er det kun Samsung og Google, der i Android-verdenen, allerede lover fem års sikkerhedsopdateringer. Samsung tilbyder fire års opdateringer af Android, på deres flagskibsmodeller, men det er langt fra standarden. Flere Android-producenter tilbyder blot to års opdateringer.

Apple derimod har en solid historik, når det kommer til opdateringer af sine telefoner. iPhone 6S er lige nu den telefon der har modtaget flest opdateringer. Den blev sendt på gaden med iOS 9 i 2015 og kører lige nu på seneste iOS-version 15.

EU skriver i forslaget, at en telefon ikke må, “forringes efter en systemopdatering eller en firmwareopdatering, når det måles med det samme standardiserede testudstyr som ved den indledende måling”. De fastslår også at, “ingen ydelsesændring må forekomme som et resultat af, at en opdatering nægtes, bortset fra tredjeparts applikationer.”

Det er langt fra første gang, at EU ønsker at påvirke telefonproducenterne og deres telefoner. Senest blev det vedtaget, at USB-C skal være standarden for opladning fra 2024.

EU vil indføre minimumskrav på telefonopdateringer